واشینگتون، روسیانین، آمریکا و آوروپادا حیاتا گئچیردیگی ادعا ائدیلن انفورماسیون سالدیری‌لارینا قارشی سالدیری اولا‌راق بیر تلویزیون کانا‌لی قوردو.
اینگیلیس یایین قورولوشو بی‌بی‌سی‌نی اؤزنک آلان و 24 ساعات روسجا یایینی اولان "ناستویاشچئیه ورئمیا" (ایندیکی زامان) آدلی کانال، اسکی سووئت اؤلکه‌لرین‌دکی خالقی روس مئدیاسینا قارشی 'قوروماغی' هدفله‌ییر.
عمومیتله روشوت، یوخسوللوق و ساغلیق خیدمت‌لری کیمی قونولارا توخونان بیر یایین خطینه صاحب اولان کانالین، روسیانین بالتیک و دوغو آوروپا‌داکی تأثیرینی قیرماغی هدفله‌دیگی ایفاده ائدیلیر.
اویدو، کابل‌لی تلویزیون و اینترنت‌دن یایینلانان کانال، آمریکا طرفین‌دن مالیه‌لشن آمریکانین سسی و اؤزگور آوروپا رادیوسو طرفین‌دن دستک‌لنیر.
10  میلیون د‌لارلیق بودجه‌سی اولان کانال، چک جمهوریتینین باشکندی پراگ‌داکی مرکزینده 100 قدر پرسنل چالیشدیرارکن 11 اؤلکه‌دن خبر وئریر.
اولوسلارآراسی پلاتفورمدا اینگیلیزجه یایینی اولان راشا تودی تلویزیون کانا‌لی، بیر چوخ دیلده خبر وئرن اسپوتنیک اینترنت سایتی و بیلگی‌سایار حکرلری سایه‌سینده کرملین رهبرلیگی‌نین، آمریکا و آوروپا‌داکی سئچیم‌لره مداخیله ائتدیگی دیله گتیریلیردی.
آمریکانین گئچمیش پرزیدنتی باراک اوباما، بو سببله روس دیپلومات‌لاری سینیردیشی ائتمه قراری آلمیشدی.
